Barnasants

Encara podem canviar el món #100PeteSeeger a Benifallet
2024-05-03 | Benifallet
Divendres 3 de maig · Benifallet · Tot el dia
Centenars de persones es reuniran a Benifallet (Baix Ebre) per cantar i navegar pel riu en l’aniversari del cantant estatunidenc Pete Seeger, recordat per haver posat la música popular al servei de causes com la llibertat, els drets humans, l’antibel·licisme, l’educació o el medi ambient.
Amb el suport i la càlida acollida de l’Ajuntament de Benifallet, aquesta reunió es va celebrant des del 2019, sempre en 3 de maig (data de naixement del cantant) i consisteix en una passejada en barca per l’Ebre i un petit festival a la vora del riu, emulant allò que Seeger organitzava al riu Hudson per a lluitar per la seva recuperació i neteja. Hi participen músics i activistes d’arreu de Catalunya, alguns d’ells pioners en la difusió de la cançó com a eina de transformació social. L’acció simbòlica del passeig fluvial es completa amb un dinar popular i un festival amb la participació de tots els músics que s’han desplaçat a la població.
Entre els assistents d’enguany hi haurà el cantant Jaume Arnella, que rebrà un reconeixement especial per part de l’organització com a un dels primers difusors de la figura de Pete Seeger a Catalunya, a través del mític Grup de Folk dels anys 60. Com a convidats especials, hi ha sempre els nens i nenes de l’escola del poble. Tot plegat, un dia per celebrar i recordar, però també per continuar reivindicant els valors pels quals Seeger va lluitar durant tota la seva vida.
Barnasants i USTEC donen suport a la trobada d’enguany, en la qual també rebrà un reconeixement el cantant Jaume Arnella.

Paula Ferré al Harlem
2024-05-03 20:00 (Europe/Madrid) | Harlem Jazz Club, Comtessa de Sobradiel, 8, Barcelona
Divendres 3 de maig · Harlem Jazz Club· 20H · 12/15€
Trovablues
Una de les veus més representatives del panorama de la cançó d’autor a l’Argentina torna a Barcelona. Presenta el seu darrer treball Trovablues
Un disc que fusiona dos gèneres, la poesia, el compromís i la lírica de la trova, amb la musicalitat i la mística del blues.
A guitarra i veu, en una profunditat de matisos i emocions que venen del sud del continent americà i que ha compartit escenari amb els exponents més importants de la Cançó d’autor de Llatinoamèrica com Silvio Rodríguez, Santiago i Vicente Feliú, Cecilia Todd, Víctor Heredia i Leon Gieco entre altres.
amb la col·laboració de Casa Amèrica Catalunya

Enric Hernàez al Harlem
2024-05-04 20:00 | Harlem Jazz Club, Comtessa de Sobradiel, 8, Barcelona
Dissabte 4 de maig · Harlem Jazz Club · 20 h · 12/15 €
En concert
El cantautor barceloní presenta un concert íntim i proper, amb cançons noves i amb d’altres que l’han acomanyat durant tota la seva trajectòria.
Per Enric Hernàez cantar al Barnasants és un hàbit imprescindible. I al Harlem s’hi troba com a casa. Per això ha decidit que és el moment i el lloc adient per estrenar a veu i guitarra, com van néixer, les cançons que formaran part del seu proper treball, encara sense nom. Cançons que parlen del present que transpiren lluita i esperança.

Bewis de la Rosa a Vilafranca
2024-05-05 19:00 | Claustre dels Trinitaris, C/ De la Font, 43, Vilafranca del Penedès, Barcelona, 08720, Espanya
Diumenge 5 de maig · Claustre dels Trinitaris (Vilafranca) · 19 h · 16 €
Amor más que nunca
L’artista multidisciplinària madrilenya Bewis de la Rosa, nascuda com a Beatriz del Monte, canta el seu debut sobre el concepte ‘rap rural’.
El seu primer disc, Amor más que nunca (autoeditat, 2023), és una investigació polièdrica que pretén ser una reflexió sobre l’amor i el món rural a través de cançons de hip-hop, latin i folk, textos amb discurs, videoclips i concerts performatius. L’artista fusiona música, dansa i performance amb el suport del productor G. Rams.

Ermanno Panta al Harlem
2024-05-05 19:00 | Harlem Jazz Club, Comtessa de Sobradiel, 8, Barcelona
Diumenge 5 de maig · Harlem Jazz Club · 19h · 12/15€
Llengua de Terra
Cantautor i músic multiinstrumentista sicilià resident a Formentera. A través d’aquest Mare Nostrum que ens envolta, Panta desembarca al Barnasants per estrenar-hi el seu darrer treball Llengua de terra, de sonoritat càlida i vibrant, en què la música d’arrel mediterrània es barreja amb el jazz i d’altres gèneres.
Lletres en sicilià, castellà, català i àrab, que canten a una Mediterrània lliure, juntament amb elements musicals paisatgístics que recreen l’aroma tan característica dels nostres paisatges marítims.
L’any 2019 Panta va publicar el disc Illa Musa, dedicat a la seva Sicília natal i a la petita de les Pitiüses. Aleshores, Ràdio3 va definir-lo com un autor “molt interessant i summament peculiar”. Ara hi torna amb una proposta que demostra que la qualitat literària no ha d’anar forçosament renyida amb la transgressió musical, ni viceversa.

Tomeu Penya a Luz de Gas
2024-05-09 21:00 | Luz de Gas, Carrer de Muntaner, 246, Barcelona
Dijous 9 de maig · Luz de Gas (Bcn) · 21 h · 20/25 €
En concert
“Banastres”, “Pedra foguera”, “A Campos” i “Enamorat d’en Burt” són els quatre senzills d’avançament del nou disc del músic mallorquí.
Amb quatre dècades de trajectòria musical i més de trenta discos enregistrats, el cantautor Tomeu Penya manté l’humor i les ganes de continuar brindant amb noves cançons i referències musicals. Els anys de carrera a les espatlles han fet créixer la seva figura com a autor i cantant, tal com reflecteixen les noves cançons.

Miquel Pujadó al Harlem
2024-05-10 20:00 | Harlem Jazz Club, Comtessa de Sobradiel, 8, Barcelona
Divendres 10 de maig Harlem Jazz club (BCN) · 20 h · 12/15 €
La tendresa del goril·la
El cantautor nascut a Madrid i que va créixer i viu a Terrassa Miquel Pujadó homenatja Georges Brassens amb l’actor de musicals Ferran Frauca.
La tendresa del goril·la és un espectacle on Frauca (Dagoll Dagom) i Pujadó interpreten, en solitari i a duo, amanits amb comentaris i anècdotes, una vintena de cançons brassenianes, algunes de molt conegudes (“La mala reputació”, “El goril.la”, “Pobre Martí”, “La bona Margot”…) i altres que seran una descoberta. Tot contra el pensament gregari.

Ricky Gil & Biscuit al Casinet d'Hostafrancs
2024-05-10 20:00 | Teatre Casinet d’Hostafrancs, Rector Triadó, 53, Barcelona
Divendres 10 de maig · Teatre del Casinet d’Hostafrancs · 20 h · 15/20 €
Artefactes Sonors de l’Underground Català
A la Catalunya de finals del franquisme, en plena revolució generacional, una sèrie d’artistes il·luminats van experimentar de manera magistral amb gèneres de la música popular: Pau Riba, Sisa, Ia & Batiste, Toti Soler, Gato Pérez, Guillermina Motta i molts altres, van crear obres mestres com Dioptria, Galeta Galàctica, Chichonera’s Cat o Miniatura.
Ara, Ricky Gil & Biscuit han investigat en el repertori d’aquests pioners, han dessoterrat una dotzena de cançons i han gravat un àlbum sense concessions, poderós, intens i respectuós amb les fonts, que inclou la col·laboració d’alguns dels artistes originals supervivents.

Ebri Knight al Teatre Casinet d'Hostafrancs
2024-05-11 20:00 | Teatre Casinet d’Hostafrancs, Rector Triadó, 53, Barcelona
Dissabte 11 de maig · Teatre del Casinet d’Hostafrancs · 20h · 15/20 €
Els dies de l’oblit
Els Ebri Knight pesenten 4 noves cançons contra l’oblit dintre del marc del festival Barnasants. Un projecte per a reivindicar i transmetre, a través de les cançons, els principis republicans com la solidaritat, la fraternitat i l’antifeixisme que el franquisme va soterrar.

Eduard Iniesta a Luz de Gas
2024-05-15 21:00 | Luz de Gas, Carrer de Muntaner, 246, Barcelona
Dimecres 15 de maig · Luz de Gas (Bcn) · 21 h · 20/25 €
La Comunitat
El cantautor, compositor i guitarrista barceloní Eduard Iniesta trenca els motlles del seu univers sonor posant la veu a l’epicentre del nou àlbum que es presentarà al festival Barnasants.
Escrites amb el seu germà Xavier Iniesta, produïdes amb Roger Rodés i masteritzades pel cantant i guitarrista de Gossos Juanjo Muñoz a CatMastering.

Rafa Xambó al Harlem Jazz Club
2024-05-16 20:00 | Harlem Jazz Club, Comtessa de Sobradiel, 8, Barcelona
Dijous 16 de maig · Harlem Jazz Club · 20 h · 12/15 €
El cantautor d’Algemesí ha complert 50 anys des que va començar als escenaris. Amb el disc de les “Últimes cançons” s’acomiada. I l’any 2024 serà el darrer en que farà concerts en directe.
Per al seu comiat ens ofereix un pomell de cançons noves a partir de poetes –Maria-Mercè Marçal, Vicent Andrés Estellés, William Shakespeare-Txema Martínez, Fina Cardona-Bosch, Maria Josep Escrivà, Àngels Gregori, Teresa Pascual i Hanna Arendt. A més, interpretarà algunes cançons més de la seua discografia. Tot això cuinat amb una formació senzilla de guitarra i veu (Rafa Xambó), piano i teclats (Salva Vázquez) i bateria (Christian Berejano).
Un concert íntim, intens i càlid amb un dels principals exponents històrics de la cançó al País Valencià.

Gessamí Boada a Mataró
2024-05-16 20:30 | Bar Cafè Nou, C. de la Riera, 119, Mataró, Barcelona, 08302, Espanya
Dijous 16 de maig · Bar Café Nou (mataró) · 20.30 h · Entrada lliure
L’art d’estimar
La cantautora i traductora mataronina Gessamí Boada presenta a la seva ciutat el seu treball més personal, L’art d’estimar (Satélite K, 2022).
El tercer disc de Gessamí Boada, L’art d’estimar, ha estat produït per Arnau Figueres i Kquimi Saigi. La cantautora considera que és el seu treball més personal i el presenta en format acústic, jugant entre el pop minimalista, el folk i la cançó d’autor. Un viatge musical exquisit que inclou set cançons en català, una en francès i una altra en anglès.

Manuel Gerena a València
2024-05-17 20:00 | Octubre CCC, Carrer de Sant Ferran, 12, València, País Valencià, 46001
Divendres 17 de maig · OCTUBRE CCC (VLC) · 20:00h · 12/15€
En concert
Un dels concerts destacats del festival de cançó BarnaSants serà el que oferirà un dels cantaors més prohibits de la història, Manuel Gerena.
El poeta i cantautor sevillà nascut el 1945 és un dels grans referents musicals de la Transició. Va iniciar la carrera artística el 1968 i ben aviat es va convertir en referència del cante rebel i antifeixista de la mà de José Menese o Enrique Morente. L’artista sempre ha estat compromès amb moltes causes i ha demostrat una forta consciència social.

Toti Soler i Gemma Humet a Luz de Gas
2024-05-17 21:00 | Luz de Gas, Carrer de Muntaner, 246, Barcelona
Divendres 17 de maig · Luz de Gas (BCN) · 21.00 h · 20/25 €
Petita festa
El guitarrista maresmenc Toti Soler i la cantant terrassenca Gemma Humet regalen una Petita festa després de deu anys de música i poesia.
Petita festa és una forma personal, sensible i profunda de posar veu als poetes a través de l’univers de guitarra i cançó. Un repertori amb Papasseit, Ovidi Montllor, Maria-Mercè Marçal, Vinyoli, Vian & Vence, Brel, Léo Ferré i Brassens, entre d’altres.

Ismael Serrano a la Sala Gran de l'Atrium
2024-05-19 20:00 | Atrium Viladecans, Av. Josep Tarradellas, 17, Viladecans, Catalunya, 08840
Diumenge 19 de maig · Sala Gran de l’Atrium (Viladecans) · a partir de 34 €
Concert de cloenda · La canción de nuestra vida
El cantautor madrileny amb la veu i la guitarra, acompanyat del pianista Jacob Sureda, estrena un nou espectacle carregat de poesia.
Ismael Serrano convida el públic a gaudir del privilegi d’escoltar tot revisant els seus èxits de sempre inclosos a La canción de nuestra vida (Los Paraísos Desiertos / Sony Music, 2023), on el cantautor actualitza el repertori. El madrileny defuig el recital convencional i aprofundeix en l’aposta teatral que ja va avançar en posades a escena anteriors.

Hugo Mas a València
2024-05-31 20:00 | Octubre CCC, Carrer de Sant Ferran, 12, València, País Valencià, 46001
Divendres 31 de maig · Octubre CCC · 20h · 12/15€
“Cuando no os dé miedo vivir”
El cantautor alcoià presenta un disc senzill, honest i atípic a partir de textos del poeta ocult Antonio Quiñones (Madrid, 1930), nascut i resident al barri obrer de Moratalaz (Madrid).
Aquest àlbum ha estat concebut, musicat i arranjat per l’autor amb l’únic objectiu de que li agradi a la gent gran, a la nascuda a la primera meitat del segle XX. Gairebé només amb la veu i la guitarra Hugo Mas ret homenatge a tota una generació de treballadors i treballadores que van créixer a la postguerra espanyola, que van lluitar contra el feixisme, i que sempre han tractat de construir una societat digna i lliure. Un petit intent de no oblidar els més oblidats, el més preciós tresor de la memòria d’un país: els nostres majors.”

Tomàs De Los Santos + Elsa Tronchoni #100JoanSalvat-Papasseit a Vic
2024-05-31 20:00 | Casino de Vic, Jacint Verdaguer, 5, Vic
Divendres 31 de Maig · Casino de Vic· 20h · 3€
La rosa als llavis. Centenari de Joan Salvat-Papasseit
El duet valencià de cantant i actriu fa reviure el poeta avantguardista Joan Salvat-Papasseit per homenatjar-lo als 100 anys de la seva mort.
El cantautor Tomàs de los Santos i l’actriu i directora teatral Elsa Tronchoni celebra l’obra del gran poeta barceloní Joan Salvat-Papasseit, a través de la compilació de cançons i rapsòdies basades en el poemari La rosa als llavis, amb una rosa de vellut i d’espines com a gran metàfora de la vida. Coincidint amb el centenari del traspàs del poeta (1924- 2024), el BarnaSants presenta una producció pròpia que homenatja l’escriptor que somiava en la fraternitat universal.

Rosio Cano al Paranimf Universitat d’Alacant
2024-06-14 19:00 | Sala Polivalent de la Seu Universitària Ciutat d’Alacant, Carrer Sant Ferran, 40, Alacant, País Valencià, 03001
Divendres 14 de juny · Paranimf Universitat d’Alacant · 19h
Quimeres
Concert en acústic presentant el seu primer EP Quimeres (2023) i les últimes cançons publicades, cançons carregades de sentiment i d’experiències i moments recollits amb el temps.
El concert forma part dels actes de cloenda del curs del Voluntariat per la Llengua de la Unviersitat d’Alacant i s’acompanyarà d’una xarrada empoderament com a dona jove i creadora.

Toti Soler i Gemma Humet a Ròtova
2024-06-14 20:00 | Mallorca
Divendres 14 de juny · Palau dels Comtes de Ròtova · 20h · 8 €

PETITA FESTA · Concert de Cloenda al País Valencià
Toti Soler i Gemma Humet presenten Petita Festa: música i poesia en la seva màxima expressió fruit de més de 10 anys de col·laboració artística contínua. Una forma personal sensible i profunda de compondre, interpretar i posar veu als poetes a través del seu univers de guitarra i cançó: Papasseit, Ovidi Montllor, Mª Mercè Marçal, Vinyoli, Vian & Vence, Brel, Léo Ferré, Brassens, entre d’altres. Una petita gran festa per als sentits.

Aina Koda a València
2024-09-13 20:00 | Octubre CCC, Carrer de Sant Ferran, 12, València, País Valencià, 46001
Divendres 13 de setembre · OCTUBRE CCC (VLC) · 20 h · 12/15 €
Percal
La rapera valenciana Aina Noguerolas i el deejay ebrenc Adam Gonzàlez són el duet Aina Koda, que debuta amb Percal (Guspira Records, 2023).
Aina Koda és un nom destacat en l’escena emergent del rap valencià, Premi Ovidi 2021 com a artista revelació i Premi Cases de la Música del Sona9 2022. El duet, que ha incorporat al projecte el guitarrista suecà Joel Máñez, ha enregistrat cançons com “Tu i jo”, sobre el fet d’actuar com a artistes combatius i com a parella.

Paco Ibáñez i Claudi Martí a Tolosa de Llenguadoc
2024-09-17 20:00 | Auditorium Saint-Pierre des Cuisines, 12 Place Saint Pierre 31000 Toulouse France, Tolosa de Llenguadoc, Occitània, 31000
Dimarts 17 de setembre · Auditorium Saint-Pierre des Cuisines · 20h · 25€
“Sin memòria pas d’esperança”
Recital de luxe amb dos dels puntals de la cançó d’autor de la Mediterrània occidental, l’occità Claudi Martí i Paco Ibáñez, nascut a València,.
Trobada llegendària de dos artistes referencials per a diverses generacions, Paco Ibáñez (València, 1934) i Claudi Martí (Carcassona, 1941), que a més d’escriptor, mestre i poeta és, per sobre de tot, el gran cantautor en llengua occitana del segle XX.
L’auditori de Saint-Pierre-des-Cuisines es prepara a acollir dues llegendes de la cançó d’autor que els nostres socis coneixen bé: Claudi Martí i Paco Ibáñez

Maria del Mar Bonet a Alcoi
2024-09-19 20:00 | Teatre Calderón, Plaça Espanya, 14, 03801 Alcoi, Alcoi, País Valencià, 03801
Dijous 19 de setembre · Teatre Calderón (Alcoi) · 20h · 16,21€
En Concert
Maria del Mar Bonet és una de les grans veus de referència la cançó al món. Fa més de cinquanta anys que és als escenaris, amb el privilegi que només tenen alguns de saltar de dècada en dècada sentint-se igual d’estimada i respectada.
Premiada pel conjunt de la seva obra artística, en que ha exercit com a ambaixadora de la música popular mediterrània arreu del món. La Mediterrània ha estat sempre el punt de referència a la seva vida artística i personal, considerant-la la seva font d´inspiració. Des de la seva inmensa nau balear ha passejat la seva música des de Mallorca a la resta de Països Catalans i als tots els continents en la seva llèngua, col·laborant amb desenes d’artistes d’arreu i publicant gairebé una quarantena de discs.
Una trajectòria sòlida i coherent, basada en la seva relació amb el públic i des dels escenaris dels seus centenars i centenars de concerts. La seva relació amorosa amb el País Valencià ha tingut una progressió imparable des dels inicis de la seva trajectòria, i al concert d’aquesta nit a Alcoi, acompanyada de Borja Penalba, será una nova ocasió de cantar altra vegada l’Ovidi i de dir a Granell però, sobretot i també, de retrobar a Estellés i a Fuster, de la veu de la mallorquina.
Maria del Mar Bonet , veu
Dani Espasa, piano
Marc Prat, Contrabaix

Maria Rodés i Isabelle Laudenbach a Gelida
2024-10-05 19:00 | Centre Cultural de Gelida, C/ Major 51, Gelida
Dissabte 5 d’Octubre · Centre Cultural de Gelida · 19h
En concert
Des d’una mirada personal, l’artista barcelonina explora la cançó d’autor, el folclore d’arreu, l’experimentació sonora i també la copla. El resultat és un concert únic, despullat d’artificis i antològic acompanyada per Isabelle Laudenbach a la guitarra.
L’any 2022 va publicar Fuimos los dos (Elefant), una mirada agredolça sobre la ruptura, amb cançons que ajuden a superar-la i l’any 2020 ens sorpenia amb Lilith (Satélite K) un univers inspirat en el món de les bruixes i les seves múltiples connotacions sobre les dones i enguany es compleixen deu anys del disc Maria Canta Copla (Chesapik 2014).
L’artista ha format o forma part de divesos projectes, d’entre ells l’homenatge col·lectiu del Centenari de George Brassens l’any 2021 dins del Barnasants. Amb més de set treballs discogràfics sobre les espatlles, Maria Rodés és una de les veus més rellevants de l’escena que sorpèn i emociona en cada cançó, en cada projecte.

Faneka al Casinet d'Hostafrancs / Cancel·lat
2024-10-13 19:00 | Teatre Casinet d’Hostafrancs, Rector Triadó, 53, Barcelona
Diumenge 13 d’octubre · Casinet d’Hostafrancs · 19h · 12/15€ Cancel·lat
Naranjas al mar
La banda, repartida entre Catalunya i Madrid, estrenarà en directe les deu cançons inèdites del tercer disc, que marcaran una nova etapa.
Amb la majoria de cançons en castellà, però també interpretades en català, anglès i gallec, el trio femení Faneka presenta el seu particular imaginari musical inspirat en el folklore iberoamericà. El disc tindrà un so fresc i lluminós, lletres sinceres i una rica instrumentació, reforçada amb la incorporació d’Alan Denis a la percussió.

Martirio a Formentera
2024-10-26 20:30 | Sala de Cultura (Cinema) de Formentera, Avinguda de Porto-Salè, Sant Francesc, Formentera, 08760
Dissabte 26 d’Octubre · Sala de Cultura Cinema (Formentera) · 20: 30 h · 7 € (preu reduït)
Travesía: Guitarra i veu. Repertori Chavela, Copla, Flamenc, Cançó de l’Amèrica Llatina i el Carib.
Martirio ofereix, al costat de l’excel·lent guitarrista Raúl Rodríguez, un concert amb què recorren les cançons que han format part de la seva vida artística, que, arranjades pel mateix Raúl Rodríguez, adquireixen una nova dimensió. El coneixement musical i humà dels artistes entre si fa factible la sorpresa i l’emoció. L’enamorament de tots dos per la música popular, les seves arrels i la seva fusió, fan que s’estableixi un llenguatge propi que parteix de composicions pròpies i versions de grans clàssics dels quals són deutors. El resultat sobre l’escenari és un moment pur, únic, inèdit, de proximitat i lliurament, de complicitat i àmbit musical i poètic iberoamericà.
El repertori està basat en els discos que han enregistrat plegats: de les grans cançons de l’Amèrica Llatina i el Carib als pals flamencs, passant per composicions pròpies. Oferiran un espectacle basat fonamentalment en el repertori de la gran Chavela Vargas, que pertany al disc d’homenatge que ambdós li van dedicar, “De un mundo raro, cantes por Chavela” (Universal Music 2013). Del blues al flamenc, del bolero al tango, de la cobla al swing. En aquest to a voltes culte, d’altres popular, sempre còmplice i heterogeni, que caracteritza la música de Martirio i que, amb la versatilitat instrumental de Raúl, han aconseguit conquerir el públic arreu del món.

Pi de la Serra al Barnasants
2025-01-24 20:00 | L’Auditori de Barcelona, Lepant, 150, Barcelona
Divendres 24 de gener · Auditori de Barcelona – Sala Oriol Martorell · 20 h · 20 €
El 27 de febrer de 1976 el Quico va fer un recital al Palau d’Esports, que fou enregistrat. Setmanes abans ho havien fet el Raimon i el Lluís Llach. Aquests tres recitals es coneixen com els recitals de la Transició.
Una de les veus de l’immens cor dels milers dels assistents reclamant l’Amnistia era la meva. Ho feia des de les primeres fileres on estaven les i els representants de les diverses i múltiples organitzacions que formàvem part de l’Assemblea de Catalunya.
A la sortida del concert em van detenir, junt a tres companys de la Comissió gestora dels aturats del metall, quan recaptàvem diners per la caixa de solidaritat.
Després d’una matinada de maltractaments a la Via Laietana, aquell mateix dissabte a darrera hora del vespre el jutge ens van deixar en llibertat.
Com a tantes i tants altres militants antifranquistes les cançons del Paco Ibañez, Raimon, Serrat, Llach, Ovidi, Maria del Mar i el Quico, especialment, ens van acompanyar en la nostra lluita per la llibertat, pels drets socials i nacionals.
Qui m’anava a dir en aquella matinada a la sinistra Via Laietana, que la vida em portaria a compartir una par del camí cap a Itaca amb ells.
Especialment amb el Quico on he estat a la cuina en recitals, tant especials per mi com: Qui té un amic; No Passaran, Cançons de guerra contra el feixisme o Cançons de combat.
Aquesta trentena edició vol reivindicar aquestes cançons, les persones que les van composar i cantar i el paper fonamental de la cançó arreu, com a punta d’iceberg de la necessària e imprescindible participació de les forces de la cultura, en impedir que la barbàrie es torni a instal·lar en la vida de les nostres filles de les nostres netes.
I qui millor que un gran, entre els grans, per inaugurar el Barnasants: Francesc Pi de la Serra i Valero, el meu germà, el Quico.

Rosa Zaragoza: Cançons de pau
2025-01-25 20:00 | Centre Cultural Albareda, albareda, 22, Barcelona
Dissabte 25 de gener · CC Albareda· 20 h · 18/20 €
Rosa Zaragoza: Cançons de pau
La cantant barcelonina canta a les tres cultures de la península Ibèrica, la jueva, la musulmana i la cristiana, i recupera cançons judeocatalanes.
La cantautora Rosa Zaragoza (Barcelona, 1958) oferirà un espectacle exquisit amb cançons alegres, relaxants, i transcendents, de la tradició medieval sefardita que transporten a segles enrere. Actuarà acompanyada per les guitarres i els arranjaments d’Eduard Iniesta, un profund coneixedor dels instruments de corda de la Mediterrània.

SUSPÈS · Júlia Leon: Canción del Pueblo
2025-01-26 18:30 | Harlem Jazz Club, Comtessa de Sobradiel, 8, Barcelona
CANCELAT · Harlem Jazz Club · 18:30h · 15/18 €
Julia León: Canción del Pueblo
Representants del col·lectiu Cançó del Poble, o la Nova Cançó castellana, aparegut a finals dels anys 60, Julia León i Elisa Serna han compartit una manera compromesa i valenta de concebre la cançó. Pioneres del moviment feminista i lluitadores incansables per un món més just.
Han compartit escenari en moltes ocasions, en concret, al BarnaSants vam poder veure-les juntes el 2017 a l’Auditori Barradas de l’Hospitalet de Llobregat. Un concert inoblidable.
Elisa ens va deixar el setembre del 2018. En aquesta ocasió, Julia es presenta al BarnaSants per recordar, amb un repertori que inclou cançons pròpies i d’Elisa Serna, a la seva estimada amiga.
Un concert irrepetible.

Lucía Sócam. Yo voy soñando caminos
2025-01-26 18:30 | Harlem Jazz Club, Comtessa de Sobradiel, 8, Barcelona
Diumenge 26 de gener · Harlem Jazz Club · 18.30 h · 15/18 €
Veu de la memòria
La cantautora andalusa Lucía Sócam (Guillena, Sevilla; 1986) compleix 20 anys sobre els escenaris el 2025.
Ha publicat discos en solitari o en col·laboració amb poetes i artistes com Victor Casaus, Aitana Alberti León, Vicente Feliu…

Laaza al C.C. Albareda
2025-01-31 20:00 | Centre Cultural Albareda, albareda, 22, Barcelona
Divendres 31 de gener · C.C. Albareda · 20 h · Entrada lliure amb inscripció
LAAZA: Canciones para olvidarte
Darrere el pseudònim s’hi amaga la cantautora barcelonina Laura Aznar, que explora el pop i la música d’arrel cantant vivències de desamors.
El debut de Laaza, Canciones para olvidarte (Trampolín, 2024), parla del desamor. A través de boleros, rumbes i jotes, mostra el sentiment agredolç d’un amor no correspost i s’acompanya de visuals dirigits i realitzats per ella mateixa. Una artista completa amb una ferma identitat pròpia.
